前250年



大事記 
 冬，十月已亥（11月12日），秦孝文王即位，三日薨。子楚立，是為秦莊襄王。尊華陽夫人為華陽太后、夏姬為夏太后。
燕將攻齊聊城，拔之。或譖之燕王喜，燕將保聊城，不敢歸。齊田單攻之，歲餘不下，魯仲連乃為書，約之矢以射城中，遺燕將，為陳利害曰：「為公計者，不歸燕則歸齊。今獨守孤城，齊兵日益而燕救不至，將何為乎？」燕將見書，泣三日，猶豫不能自決，欲歸燕，已有隙；欲降齊，所殺虜於齊甚眾，恐已降而後見辱。喟然歎曰：「與人刃我，寧我自刃！」遂自殺。聊城亂，田單克聊城。歸，言魯仲連於齊王建，欲爵之。仲連逃之海上，曰：「吾富貴而詘於人，寧貧賤而輕世肆志焉！」

出生

逝世 

秦孝文王，秦國君主（出生前302年）。

0年
50